ऐसे कलमकार जिनका ज़िक्र होना लाजिमी है
एकसालफिर से अतीत में डुबकी लगाने को तैयार है। साहित्य जगत भी मीठी कड़वी यादों से कैसे अछूता रहता। साहित्य को हम हिमाचल तक ही सीमित करें क्योंकि यह पन्ना हिमाचल की साहित्यिक गतिविधियों पर ही केन्द्रित रहा है। हमने मधुकर भारती के रूप में ‘सर्जक’ खोया तो वरिष्ठ साहित्यकार रामदयाल नीरज और सरोज वशिष्ठ को खो दिया। कांता शर्मा की मीठी मुस्कान और उनकी मधुर आवाज में उनकी कविताएं भी अब सुनी नहीं जा सकेंगी। इन दुखद क्षणों के बावजूद भी हिमाचल में रचनाकारों ने अपनी लेखनी का सफ़र जारी रखा है। मधुकर भारती के जाने के बाद ‘सर्जक’ अपने दुःख भरे क्षणों से उबर कर ओम भारद्वाज और विक्रम मुसाफिर के काव्य संग्रहों का विमोचन कर सक्रिय हुआ है, वहीं कुल्लू की वादियों में गुमनामी का जीवन जी रहे कवि हुकम ठाकुर पर राजकुमार राकेश की मार्फ़त आधार प्रकाशन के देश निर्मोही की नज़र पड़ी और एक नया काव्य संग्रह सामने आया। इसी बीच तुलसी रमण का ‘लाहुल’, ‘हिमालय का अन्तरंग लोक’ संग्रह भी प्रकाशित हो कर आया है। अनेक किताबें प्रकाशित हुईं, जो आश्वस्त करती हैं कि हिमाचल में रहने वाला लेखक ‘शो मस्ट गो ऑन’ के रास्ते पर है। आगामी पुस्तक मेले के दौरान राजकुमार राकेश, तुलसी रमण, सुदर्शन वशिष्ठ, बद्री सिंह भाटिया, नवनीत शर्मा सहित अनेक साहित्यकारों के संग्रह छपकर आने की संभावना है। लेकिन ऐसे में हिमाचल प्रदेश में कुछ कवी ऐसे है जो कुछ युवा होते हुए भी बहुत अरसे से लिख रहे हैं कुछ ऐसे हैं जो नए हैं लेकिन नजरअंदाज करने लायक नहीं, जिनका संज्ञान नहीं लिया जा रहा। पुरानी यादों की सुख और दुःख भरी पोटली साथ लिए क्यों इन प्रतिभाशील कवियों की रचनाशीलता का छोटा सा परिचय देकर इस साल को विदा कहा जाए। यह भी कामना की जाती है कि अस्वस्थ चल रहे दो प्रतिष्ठित साहित्यकार सरोज परमार और सुरेश सेन निशांत जल्द स्वस्थ हों। हिमाचल प्रदेश में साहित्य के संवर्धन के लिए बनाए गए अकादमी और विभाग अब पहले की तरह नहीं रहे बल्कि कुछेक जुगाडू साहित्यकारों के इशारे पर चलने वाली कठपुतलियाँ बन गए हैं। ऐसे में युवा कलम की अनदेखी स्वाभाविक ही है। जिनके संग्रह छापकर आए उनका जिक्र तो किसी किसी रूप में होता रहा है लेकिन जो बेहतर लिखने के बावजूद किन्हीं कारणों से अलग-थलग पड़े रहे इस युवा वर्ग की सुध लेने वाला कोई नज़र नहीं आता। ऐसे कवियों को केंद्र में लाने के लिए इस बार का सृजन भास्कर कुछ ऐसे ही युवा कलमकारों के नाम किया जा रहा है। इनमें कई तो अरसे से लिख रहे हैं और कुछेक अपने लेखन के प्रारंभिक पायदान पर हैं। नई प्रतिभाओं को प्रोत्साहन देने वालों की सूची छोटी पड़ती जा रही है, जगदीश शर्मा, सुदर्शन वशिष्ठ जैसे अधिकारियों की याद ताज़ा हो उठती है, जिन्होंने युवाओं के लिए शिविर लगाने के फैसले लिए और गाँव-गाँव जाकर कविता पाठ करवाए। ‘संवाद’ जैसी पत्रिकाओं में नए रचनाकारों की रचनाएं छापने की परम्परा सुदर्शन वशिष्ठ के साथ ही ख़त्म हो गयी।
तुलसी रमण का ‘विपाशा’ में होना खटकता है, हालांकि वर्तमान में पत्रिका काम संभाल रहे वासुदेव की मेहनत को नकारा नहीं जा सकता। सरकारी आयोजन बस रस्म निभाई और कुछेक लोगों को खुश करने का ज़रिया बने रहे। लेकिन जिन कलमकारों का ज़िक्र यहाँ किया जा रहा है, उनका सफर सभी गुटबंदियों के बावजूद जारी रहा, जिसका ज़िक्र यहाँ करना इसलिए ज़रूरी है,क्योंकि यहाँ से अनेक कविताएं चुकी हैं या आना बाकी हैं। इसके बावजूद सुनील ग्रोवर, रणवीर गुलेरिया, दिनेश शर्मा, मनोज चौहान सहित कुछ अोर कलमकार भी साहित्य के फलक पर टिमटिमाने लगे हैं।
awa_Deva hin_Deva hin_Deva